Jarle, Svein Harald, Nils, Kristian, Helge, Tor Asle, Rune, Eirik Magnus, Odd Magne, Tor Kristian, Alf Magne og Asbjørn.

Tolv menn. Tolv listetopper.

Ingen av de tolv partiene som stiller liste til høstens valg, fant plass til en kvinnelig toppkandidat. Selv om det bor 20.750 kvinner i Karmøy kommune.

– Her blir de «avslørt». Resultatet i Karmøy er flaut på vegne av likestillingen. Når en så stor kommune ikke klarer å få frem kvinner, vitner det om at de har en for slapp bevissthet over verdien av å ha kvinner på topp, sier Svein Tuastad, statsviter ved Universitetet i Stavanger.

Tre kommuner uten menn på topp

På syv av listene i kommunen er det kvinnelig 2.-kandidat. Seks av 3.-kandidatene er også kvinner.

– Er du god nok til å være nummer to, er du ikke da god nok til å være nummer én? Det vil du stort sett være. Kvalifikasjonene mellom 1., 2. og 3.-kandidatene er ikke veldig forskjellige. Jeg tror ikke dette er tilfeldig.

Men Karmøy er ikke alene. En gjennomgang NRK har utført, viser at 34 av landets kommuner er uten kvinnelig listetopp. Se listen nederst i saken.

Slik er kvinneandelen blant listetoppene i din kommune Oslo

Eigersund

Stavanger

Haugesund

Sandnes

Sokndal

Lund

Bjerkreim

Hå

Klepp

Time

Gjesdal

Sola

Randaberg

Strand

Hjelmeland

Suldal

Sauda

Kvitsøy

Bokn

Tysvær

Karmøy

Utsira

Vindafjord

Kristiansund

Molde

Ålesund

Vanylven

Sande

Herøy

Ulstein

Hareid

Ørsta

Stranda

Sykkylven

Sula

Giske

Vestnes

Rauma

Aukra

Averøy

Gjemnes

Tingvoll

Sunndal

Surnadal

Smøla

Aure

Volda

Fjord

Hustadvika

Bodø

Narvik

Bindal

Sømna

Brønnøy

Vega

Vevelstad

Herøy

Alstahaug

Leirfjord

Vefsn

Grane

Hattfjelldal

Dønna

Nesna

Hemnes

Rana

Lurøy

Træna

Rødøy

Meløy

Gildeskål

Beiarn

Saltdal

Fauske

Sørfold

Steigen

Lødingen

Evenes

Røst

Værøy

Flakstad

Vestvågøy

Vågan

Hadsel

Bø

Øksnes

Sortland

Andøy

Moskenes

Hamarøy

Halden

Moss

Sarpsborg

Fredrikstad

Drammen

Kongsberg

Ringerike

Hvaler

Aremark

Marker

Indre Østfold

Skiptvet

Rakkestad

Råde

Våler

Vestby

Nordre Follo

Ås

Frogn

Nesodden

Bærum

Asker

Aurskog -Høland

Rælingen

Enebakk

Lørenskog

Lillestrøm

Nittedal

Gjerdrum

Ullensaker

Nes

Eidsvoll

Nannestad

Hurdal

Hole

Flå

Nes

Gol

Hemsedal

Ål

Hol

Sigdal

Krødsherad

Modum

Øvre Eiker

Lier

Flesberg

Rollag

Nore og Uvdal

Jevnaker

Lunner

Kongsvinger

Hamar

Lillehammer

Gjøvik

Ringsaker

Løten

Stange

Nord-Odal

Sør-Odal

Eidskog

Grue

Åsnes

Våler

Elverum

Trysil

Åmot

Stor-Elvdal

Rendalen

Engerdal

Tolga

Tynset

Alvdal

Folldal

Os

Dovre

Lesja

Skjåk

Lom

Vågå

Nord-Fron

Sel

Sør-Fron

Ringebu

Øyer

Gausdal

Østre Toten

Vestre Toten

Gran

Søndre Land

Nordre Land

Sør-Aurdal

Etnedal

Nord-Aurdal

Vestre Slidre

Øystre Slidre

Vang

Horten

Holmestrand

Tønsberg

Sandefjord

Larvik

Porsgrunn

Skien

Notodden

Færder

Siljan

Bamble

Kragerø

Drangedal

Nome

Midt-Telemark

Tinn

Hjartdal

Seljord

Kviteseid

Nissedal

Fyresdal

Tokke

Vinje

Risør

Grimstad

Arendal

Kristiansand

Lindesnes

Farsund

Flekkefjord

Gjerstad

Vegårshei

Tvedestrand

Froland

Lillesand

Birkenes

Åmli

Iveland

Evje og Hornnes

Bygland

Valle

Bykle

Vennesla

Åseral

Lyngdal

Hægebostad

Kvinesdal

Sirdal

Bergen

Kinn

Etne

Sveio

Bømlo

Stord

Fitjar

Tysnes

Kvinnherad

Ullensvang

Eidfjord

Ulvik

Voss

Kvam

Samnanger

Bjørnafjorden

Austevoll

Øygarden

Askøy

Vaksdal

Modalen

Osterøy

Alver

Austrheim

Fedje

Masfjorden

Gulen

Solund

Hyllestad

Høyanger

Vik

Sogndal

Aurland

Lærdal

Årdal

Luster

Askvoll

Fjaler

Sunnfjord

Bremanger

Stad

Gloppen

Stryn

Trondheim

Steinkjer

Namsos

Frøya

Osen

Oppdal

Rennebu

Røros

Holtålen

Midtre Gauldal

Melhus

Skaun

Malvik

Selbu

Tydal

Meråker

Stjørdal

Frosta

Levanger

Verdal

Snåase - Snåsa

Lierne

Raarvihke - Røyrvik

Namsskogan

Grong

Høylandet

Overhalla

Flatanger

Leka

Inderøy

Indre Fosen

Heim

Hitra

Ørland

Åfjord

Orkland

Nærøysund

Rindal

Tromsø

Harstad

Alta

Vardø

Vadsø

Hammerfest

Kvæfjord

Tjeldsund

Ibestad

Gratangen

Loabák - Lavangen

Bardu

Salangen

Målselv

Sørreisa

Dyrøy

Senja

Balsfjord

Karlsøy

Lyngen

Storfjord - Omasvuotna - Omasvuono

Gáivuotna - Kåfjord - Kaivuono

Skjervøy

Nordreisa

Kvænangen

Guovdageaidnu - Kautokeino

Loppa

Hasvik

Måsøy

Nordkapp

Porsanger - Porsá?gu - Porsanki

Kárášjohka - Karasjok

Lebesby

Gamvik

Berlevåg

Deatnu - Tana

Unjárga - Nesseby

Båtsfjord

Sør-Varanger Tabell en av en Kommune Arbeidsledighet i prosent Oslo 38 Eigersund 38 Stavanger 23 Haugesund 17 Sandnes 39

Kun tre kommuner er helt uten menn som førstekandidat:

Rendalen i Innlandet

Lesja i Innlandet

Grane i Nordland

Frp-er: Kvinner kvier seg

NRK har vært i kontakt med gruppelederne i de syv partiene som er representert i kommunestyret i Karmøy. Alle ønsker flere kvinner i politikken, men forsvarer valget av mannlig førstekandidat.

– Jeg er helt enig med Tuastad om at det er flaut at kommunen ikke har noen kvinnelige toppkandidater. Hos oss er det litt tilfeldig, sier Odd Magne Hansen (SV).

– Vår dyktige ordfører har full oppslutning i partilaget om å være førstekandidat, selv om vår (kvinnelige) andrekandidat også er dyktig og fullt ut kapabel til førsteplassen, sier Svein Andersen (Ap).

TOPPER LISTEN: Ordfører i Karmøy kommune, Jarle Nilsen, stiller igjen som førstekandidat for Arbeiderpartiet. – Vi har en dyktig ordfører som ønsker gjenvalg, og som har full oppslutning i lokalpartiet, sier gruppeleder Svein Andersen. Foto: Rosa Iren Villalobos / NRK

– En kvinnelig listetopp har vært og er et sterkt ønske fra alle i partiet. Mange er blitt spurt med tilbud om listetopp, uten at vi har lyktes, sier Magnar Jordåen (V).

Heller ikke Karmøy Frp lyktes med å få kvinnelig toppkandidat. Gruppeleder Einar Endresen mener kvinner kvier seg for å stille på valglister fordi de er redd for å bli kvotert inn i roller de ikke føler de behersker.

– På meg virker det som at kjønnskvotering har skremt flere kvinner bort fra politikken.

Ble vraket som toppkandidat

Men i Karmøy kommune kunne det vært annerledes. Aase Simonsen i Høyre ble i 2011 kommunens første kvinnelige ordfører. Til høstens valg ville hun igjen være partiets ordførerkandidat.

– På nominasjonsmøtet vårt i fjor var jeg innstilt som listetopp, men jeg tapte med fire stemmer mot én, forteller hun.

VAR ORDFØRER: Aase Simonsen (H) mener kvinner må bli flinkere til å si ja, hvis det skal bli flere kvinner i viktige politiske verv. Foto: Harald Eide Ellingsen

Dermed landet partiet på Tor Kristian Gaard som listetopp. Han viser til at nominasjonsmøtet velger den som de mener er best egnet til å toppe listen.

– Det er trist for kommunen at ingen kvinner topper listene. Nå ser det jo også ut som at ingen av kommunene på Haugalandet vil ende opp med en kvinnelig ordfører i kommende periode, sier Simonsen.

– Ikke likestilling i politikken

Totalt er 31,5 prosent av alle landets listetopper kvinner. Det er en forbedring fra kommunevalget i 2015, da var tallet 30,1 prosent.

– Kvinner er ikke likestilt i politikken. Vi skulle forventet at det var noenlunde likt. Det er et godt bilde på at det er en god del likestillingsarbeid igjen, sier statsviter Tuastad.

REAGERER: Statsviter Svein Tuastad mener NRKs tall, som viser at 34 kommuner er uten kvinnelig listetopper til høstens valg, føyer seg inn i det generelle bildet når det gjelder ordførerkandidater og kommunestyrerepresentanter. Foto: Mathias Oppedal / NRK

Han sikter til at 120 av Norges ordførere er kvinner, ifølge SSB-tall fra 2016. Det utgjør 28 prosent av landets ordførere. I kommunestyrene fylles nær fire av ti stoler av kvinner.

Fokus på kvinner – 3 av 4 er menn

I Karmøy kommune har de lenge hatt fokus på å rekruttere kvinner inn i politikken. «Karmøy søker engasjerte kvinner», skrev NRK i 2006.

– De fleste partier har problemer med å få nok kvinner, både på listene og i kommunestyret, sier Svein Andersen (Ap).

I det sittende kommunestyret er kun 12 av 45 representanter kvinner.

– Helt forferdelig. Det er så skeivt som det kan bli. Vi synes ingenting om det, derfor har vi jobbet aktivt de siste fire årene for å bedre valgdeltagelsen og få kvinner inn i politikken, forteller Alf Magne Grindhaug (KrF).

Kommuner uten kvinnelig listetopp Kommune Fylke Antall lister Karmøy Rogaland 12 Evje og Hornnes Agder 8 Gjemnes Møre og Romsdal 7 Jevndaker Viken 6 Kviteseid Vestfold og Telemark 6 Skjervøy Troms og Finnmark 6 Stranda Møre og Romsdal 6 Åmot Innlandet 6 Sirdal Agder 6 Tinn Vestfold og Telemark 6 Overhalla Trøndelag 5 Flakstad Nordland 5 Ulvik Vestland 5 Sande Møre og Romsdal 5 Gulen Vestland 5 Lebesby Troms og Finnmark 5 Nore og Uvdal Viken 5 Askvoll Vestland 5 Aremark Viken 4 Nes Viken 4 Holtålen Trøndelag 4 Lærdal Vestland 4 Vang Innlandet 4 Åmli Agder 4 Loppa Troms og Finnmark 4 Årdal Vestland 4 Vestre Slidre Innlandet 4 Hjartdal Vestfold og Telemark 3 Kvitsøy Rogaland 3 Egerdal Innlandet 3 Krødsherad Viken 3 Fyresdal Vestfold og Telemark 3 Raarvihke - Røyrvik Trøndelag 2 Tydal Trøndelag 2

NRK tar forbehold om at noen lister kan være alfabetisk rangert. Kvitsøy er en kommune med slike lister, ifølge ordfører Mirjam Ydstebø.